Salo (Finska)
Salo je grad i općina na zapadu Finske od 54,238 stanovnika.

Geografske karakteristike

Salo leži u Regiji Prava Finska, kod ušća rijeke Uskelanjoki u zaljev Halikonlahti (Botnijski zaljev), udaljen 52 km istočno od Turkua i 112 zapadno od Helsinkija.

Historija

Salo je kao naselje nastao na obalnom putu uz Botnijski zaljev, na mjestu gdje se on križa sa vodenim putem Uskelanjoki pa je vrlo rano postao trgovište. 
Ime - Salo se prvi put pojavilo 1325. u dokumentima katedrale iz Turkua. 

Od 17. vijeka Salo je poznat po svom sajmu koji se održava svakog četvrtka. Od ruskog cara Aleksandra III dobio je 1887. povelju da mu je dodjeljen status trgovišta. 
Ali je ubrzo nakon toga doživio katastrofalan požar, od kog se ipak brzo oporavio.

Težak udarac doživio je polovicom 19. vijeka, uvođenjem parobroda, za koje je njegova riječna luka bila preplitka.
Dolazak željeznice do grada - 1899. označio je početak novog doba za grad i njegovu okolicu. 
Nakon tog je stalno napredovao pa je 1960. dobio status grada.

Velika promjena za Salo desila se 2009. kad mu je pridruženo 10 općina; Halikko, Kiikala, Kisko, Kuusjoki, Muurla, Perniö, Pertteli, Salo, Suomusjärvi i Särkisalo, pa je narastao na 55 000 stanovnika.

Gradovi prijatelji 

 , Anija
 , Elva
 , Odder
 , Ržev
 , Gárdony
 , Velika Kaniža
 , Puchheim
 , St. Anthony, Hennepin

Izvori

Vanjske veze 

 Službene stranice Općine Salo  
Gradovi u Finskoj